Ur. broj: 09-2021-06

Marija Bistrica, 28.10.2021.

**ZAPISNIK SA 6. SJEDNICE TURISTIČKOG VIJEĆA**

**TURISTIČKE ZAJEDNICE OPĆINE MARIJA BISTRICA**

Održane od 28. listopada 2021. (četvrtak) u 17,00 sati u Villi Vladimir sazvane pozivom od 21. listopada 2021. u kojem je bio predložen sljedeći dnevni red:

1. Verificiranje zapisnika s 5. sjednice Turističkog vijeća,
2. Prijedlog 2. izmjene programa rada s financijskim planom za 2021. godinu,
3. Pitanja i prijedlozi.

Poziv za sjednicu Turističkog vijeća zajedno s dnevnim redom i pripadajućim materijalima dostavljeni su članovima Turističkog vijeća sukladno odredbi članka 16. Poslovnika o radu Turističkog vijeća od 15. lipnja 2020.

**Ad 1) Otvaranje sjednice, utvrđivanje prisutnih članova i drugih osoba, i utvrđivanje broja glasova na sjednici, te podnošenje prijedloga dnevnog reda**

Otvara se 6. sjednica Turističkog te se utvrđuje da sjednici prisustvuje 6 članova Turističkog vijeća (Petra Gajski, Željko Cesar, Antonio Vedrina, Miroslav Štagar i Katica Micak), te predsjednik TZ kao ­član Turističkog vijeća, što je više od polovice ukupnih članova te Turističko vijeće može valjano odlučivati.

Osim članova Turističkog vijeća sjednici prisustvovali su i gospođa Marija Klenkar stručna suradnica Turističke zajednice općine Marija Bistrica u svojstvu zapisničara, te gospodin Filip Galoić, stručni suradnik Turističke zajednice općine Marija Bistrica.

Predsjednik pozdravlja sve članove Turističkog vijeća.

Predsjednik čita predloženi dnevni red:

1. Verificiranje zapisnika s 5. sjednice Turističkog vijeća,
2. Prijedlog 2. izmjene programa rada s financijskim planom za 2021. godinu,
3. Pitanja i prijedlozi.

Predsjednik predlaže donošenje odluke o utvrđivanju predloženog dnevnog reda.

Prelazi se na glasovanje. Za usvajanje predloženog dnevnog reda glasovalo je 6 članova te se donosi sljedeća

**Odluku**

**o usvajanju predloženog dnevnog reda**

Članak 1.

1. Verificiranje zapisnika s 5. sjednice Turističkog vijeća,
2. Prijedlog 2. izmjene programa rada s financijskim planom za 2021. godinu,
3. Pitanja i prijedlozi.

Članak 2.

Ova odluka stupa na snagu sa danom donošenja.

Predsjednik prelazi zapisnik. Na zapisnik nitko nije imao prijedloga niti primjedbi, te stoga predsjednik predlaže glasanje o verifikaciji istog.

Za prijedlog je glasalo 6 članova Vijeća, te se donosi sljedeća:

**Odluka**

Članak 1.

Verificira se zapisnik s 5. sjednice Turističkog vijeća od 28. svibnja 2021.

Članak 2.

Ova Odluka stupa na snagu danom donošenja.

**Ad 2) PRIJEDLOG 2. IZMJENE PROGRAMA RADA S FINANCIJSKIM PLANOM ZA 2021. GODINU**

Predsjednik je članovima Vijeća dostavio Prijedlog 2. izmjene programa rada s financijskim planom za 2021. Predsjednik objašnjava da se povećavaju prihodi iz proračuna Općine Marija Bistrica za 52.000,00 kuna, dok se smanjuju prihodi od turističke pristojbe i prihodi od gospodarske djelatnosti s obzirom da se ove godine neće održati „Bistrička božićna tombola“.

Rashodovna strana se povećava na strani troškova održavanja manifestacija, odnosno povećavaju se troškovi „Ljeta u Mariji Bistrici“ koje je održano u skladu s važećim epidemiološkim mjerama, troškovi „Adventa u Mariji Bistrici“ koji će se također održati u skladu s važećim epidemiološkim mjerama, te troškovi održavanja Trail utrke „Za dušu i tijele – Mirko Fulir“ koja je završna utrka profesionalne trkačke lige.

S obzirom da nije bilo pitanja i prijedloga, predsjednik predlaže očitovanje o prihvaćanju Prijedloga 2. izmjene programa rada s financijskim planom za 2021. godinu.

Za prihvaćanje Prijedloga 2. izmjene programa rada s financijskim planom za 2021. godinu Turističke zajednice općine Marija Bistrica glasalo je 6 članova Vijeća te se donosi sljedeća:

**Odluka**

Članak 1.

Prihvaća se Prijedlog 2. izmjene programa rada s financijskim planom za 2021. godinu.

Članak 2.

Ova odluka stupa na snagu sa danom donošenja.

**AD 3) PITANJA I PRIJEDLOZI**

Predsjednik obavještava članove Vijeća da je Županijska skupština poslala zamolbu za očitovanje o visini turističke pristojbe za 2023. Predsjednik predlaže za visina turističke pristojbe za 2023. ostane ista kao i ovih godina.

Predsjednik stavlja prijedlog na glasanje. Za donošenje odluke o istoj visini turističke pristojbe glasalo je 6 članova Turističkog vijeća te se donosi sljedeća:

**Odluka**

Članak 1.

Sukladno uputi Turističke zajednice Krapinsko – zagorske županije, TZO Marija Bistrica će ostati pri mišljenju iz 2019. godine, a vezano za visinu turističke pristojbe na području općine Marija Bistrica za 2023. godinu.

Članak 2.

Ova odluka stupa na snagu sa danom donošenja.

Nije bilo daljnjih pitanja i prijedloga, te se predsjednik se dodatno zahvalio svim članovima Turističkog vijeća i zamolio za razumijevanje u ovoj situaciji epidemiološke krize, te je zatvorio sjednicu u 17,30 sati.

Zapisničar: Predsjednik:

Marija Klenkar, mag. oec. Josip Milički